डीएवी अलकुसा में बीपीएल नामांकन में फर्जीवाड़ा, सभी 10 दाखिले अवैध
डीएवीपब्लिक स्कूल अलकुसा में सत्र 2016-17 में 25 प्रतिशत सीटों पर कमजोर और वंचित वर्ग के बच्चों के नामांकन में बड़े पैमाने पर फर्जीवाड़ा का खुलासा हुआ है। डीएसई बिनीत कुमार के निर्देश पर क्षेत्र शिक्षा पदाधिकारी, धनबाद ने जब मामले की जांच की, तो गड़बड़ी का पता चला। जांच रिपोर्ट के अनुसार स्कूल प्रबंधन की ओर से सत्र 2016-17 में बीपीएल कोटे के तहत नामांकित सभी 10 छात्र-छात्राएं अहर्ता पूरा नहीं करते हैं। जिला शिक्षा अधीक्षक कार्यालय ने स्कूल को बीपीएल कोटे में नामांकन के लिए 31 छात्र-छात्राओं का आवेदन भेजा था। उनमें से स्कूल में निर्धारित 25 प्रतिशत सीटों पर अहर्ता पूरा करने वालों का नामांकन लेना था। क्षेत्र शिक्षा पदाधिकारी ने अपनी जांच रिपोर्ट में विद्यालय द्वारा लिए गए सभी 10 नामांकनों को निरस्त करते हुए भेजी कई 31 बच्चों की सूची में से अहर्ता पूरा करने वाले बच्चों का नामांकन लेने का निर्देश दिया है। गौरतलब है कि विद्यालय में हुए नामांकन में गड़बड़ी की शिकायत सूजल नाग और सुनील कुमार पासवान ने 29 सितंबर को डीएसई कार्यालय में की था। शिकायत के बाद डीएसई ने जांच का आदेश दिया था।
^सत्र 2016-17 में बीपीएल कोटे के तहत हुए नामांकन के पहले चयनित छात्र-छात्राओं की सूची को डीएसई कार्यालय से अनुमोदित कराया गया था। कार्यालय से 31 बच्चों के आवेदन भेजे गए थे। उनमें से स्कूल के एक किमी के दायरे में रहनेवाले 10 बच्चों का नामांकन लिया गया है। -संजय कुमार सिन्हा, प्राचार्य, डीएवी अलकुसा
^क्षेत्रशिक्षा पदाधिकारी ने अपनी जांच रिपोर्ट सौंप दी है। मैंने अब तक उसे नहीं देखा है। अगर नामांकन में गड़बड़ी हुई है, तो विभाग बच्चों के भविष्य को देखते हुए नामांकन तो रद्द नहीं करेगा। लेकिन, स्कूलों को उन बच्चों की पढ़ाई के एवज में कोई राशि नहीं दी जाएगी। -बिनीत कुमार, डीएसई, धनबाद
bho_Deva hin_Deva hin_Deva hin_Deva